CELEX: 52009DP0025
Language: lv
Date: 2009-10-07 00:00:00
Title: Finanšu, ekonomikas un sociālās krīzes īpašās komitejas izveide, kompetence, sastāvs un pilnvaru laiks Eiropas Parlamenta 2009. gada 7. oktobra lēmums par Finanšu, ekonomikas un sociālās krīzes īpašās komitejas izveidi, kompetenci, sastāvu un pilnvaru laiku

26.8.2010   
            
            
               LV
            
            
               Eiropas Savienības Oficiālais Vēstnesis
            
            
               CE 230/11
            
         Trešdiena, 2009. gada 7. oktobraFinanšu, ekonomikas un sociālās krīzes īpašās komitejas izveide, kompetence, sastāvs un pilnvaru laiks
   P7_TA(2009)0025
   Eiropas Parlamenta 2009. gada 7. oktobra lēmums par Finanšu, ekonomikas un sociālās krīzes īpašās komitejas izveidi, kompetenci, sastāvu un pilnvaru laiku
   2010/C 230 E/03
   
      Eiropas Parlaments,
   ņemot vērā Priekšsēdētāju konferences 2009. gada 17. septembra lēmumu ierosināt Finanšu, ekonomikas un sociālās krīzes īpašās komitejas izveidi un noteikt tās kompetences, skaitlisko sastāvu un pilnvaru termiņu,
   ņemot vērā Reglamenta 184. pantu,
   
               1.
            
            
               nolemj izveidot Finanšu, ekonomikas un sociālās krīzes īpašo komiteju, kuras kompetence ir šāda:
               
                           a)
                        
                        
                           analizēt un novērtēt finanšu, ekonomikas un sociālās krīzes apmēru, tās ietekmi uz Eiropas Savienību un tās dalībvalstīm, kā arī situāciju krīzes pārvaldībā pasaulē un ierosināt atbilstīgus pasākumus, ar kuriem ilgtermiņā atjaunot normālu un stabilu finanšu tirgu darbību, lai visos līmeņos veicinātu ilgstošu izaugsmi, sociālo kohēziju un darbavietas, kā arī sagatavot novērtējumu par šo pasākumu ietekmi un izmaksām bezdarbības gadījumā;
                        
                     
                           b)
                        
                        
                           analizēt un novērtēt Kopienas tiesību aktu pašreizējo īstenošanu visās attiecīgajās jomās, kā arī dalībvalstu uzsākto pasākumu koordinēšanu, lai sekmētu ilglaicīgu un kvalitatīvu izaugsmi un ilgtermiņa ieguldījumus, tā novēršot bezdarbu un reaģējot uz demogrāfijas un klimatiskajām problēmām un vienlaicīgi ievērojot subsidiaritātes principu;
                        
                     
                           c)
                        
                        
                           tādēļ izveidot nepieciešamos kontaktus un organizēt uzklausīšanu, iesaistot Eiropas Savienības iestādes un dalībvalstu, Eiropas valstu un starptautiskās iestādes un forumus, dalībvalstu un trešo valstu parlamentus un valdības, kā arī zinātniskās kopienas, uzņēmumu un pilsoniskās sabiedrības pārstāvjus, tostarp sociālos partnerus, turklāt cieši sadarbojoties ar pastāvīgajām komitejām;
                        
                     
         
               2.
            
            
               nolemj, ka īpašā komiteja ciešā sadarbībā ar pastāvīgajām komitejām varēs sagatavot ierosinājumus par veicamajiem pasākumiem un iniciatīvām, jo Eiropas Parlamenta atbildīgo pastāvīgo komiteju pilnvaras saistībā ar šajā jomā esošo Kopienas tiesību aktu pieņemšanu, uzraudzību un īstenošanu nemainās;
            
         
               3.
            
            
               nolemj, ka speciālajā komitejā būs 45 locekļi;
            
         
               4.
            
            
               nolemj, ka īpašās komitejas pilnvaru laiks ir 12 mēneši, sākot no 2009. gada 8. oktobra, un tās darbības laiku iespējams pagarināt; šī komiteja sagatavos Parlamentam termiņa vidusposma ziņojumu un galīgo ziņojumu, kuros ietvers ieteikumus veicamajiem pasākumiem un iniciatīvām.